burgasdotpro/wikipedia huggingface dataset:
Zoë Kravitzová

Zoë Isabella Kravitz (* 1. december 1988, Los Angeles, Kalifornia, USA) je americká herečka, speváčka a modelka. Je dcérou Lennyho Kravitza a Lisy Bonet.
Detstvo a mladosť.
Kravitzová sa narodila v Los Angeles, v Kalifornii, herečke Lisy Bonet a hudobníkovi Lennymu Kravitzovi. Obaja jej rodičia, sú zmiešaného afroamerického a židovského pôvodu. Keď mala Kravitzová päť rokov, jej rodičia sa rozviedli. Do jedenástich rokov žila so svojou matkou, neskôr sa presťahovala do Miami k otcovi a s matkou sa stretávala najmä cez leto. Má tiež dvoch mladších nevlastných súrodencov z maminej strany.
Študovala herectvo a bojovala s anorexiou a bulímiou od strednej školy až do veku dvadsaťštyri rokov. 
Kariéra.
Jej prvá filmová skúsenosť prišla v roku 2007, vo filme "Bez výhrad", kde stvárnila opatrovateľku, ktorú si najala Catherine Zeta-Jones. V rovnakom roku mala vedľajšiu úlohu vo filme "Moje druhé Ja", po boku Jodie Foster.
V roku 2011 sa pripojila k hereckému obsadeniu ako James McAvoy, Kevin Bacon, Michael Fassbender či January Jones vo filme "X-Men: Prvá trieda". V rovnakom roku hosťovala v televíznom seriály "Californication - Orgie v Kalifornii", kde sa objavila v ôsmych epizódach. 
Objavila sa tiež vo filme "Fantastické zvery a ich výskyt" z roku 2016 a zahrala si aj v pokračovaní, z roku 2018. V rokoch 2017 až 2019 si zahrala v televíznom "Veľké malé klamstvá". Za svoj herecký výkon v televíznom seriály získala nominácie na SAG Awards, či Black Reel Awards. V roku 2020 si zahrala hlavnú úlohu v televíznom seriály "High Fidelity". 
V roku 2022 si po boku Roberta Pattisona, zahrala v novodobom spracovaní filmu "Batman", ktorý získal pozitívne hodnotenie.
Súkromný život.
Jej partnerom bol herec Ezra Miller, počas natáčania filmu "Beware the Gonzo", z roku 2010. Neskôr randila s hercom Pennom Badgleyim. 
V roku 2019 sa vydala za Karla Glusmana. Ich manželstvo sa skončilo rozvodom v roku 2021.
Peter Justin Topoľský

MUDr. Peter Justin Topoľský (* 19. november 1951, Bratislava – † 18. december 2020, Bratislava) bol slovenský moderátor, spevák a herec. Vyštudoval zubné lekárstvo, avšak stomatologickému povolaniu sa nevenoval.
Ešte ako deväťročný účinkoval v televíznom filme Tajomstvo železnej debny (1963). Dlhoročne sa venoval hudbe a pôsobil v divadle Semafor. Po emigrácii do USA pôsobil v New Yorku. V roku 1996 spolupracoval s TV Markízou na relácii Hvezdáreň a neskôr mal vlastnú reláciu Ako chutí svet, s ktorou získal päť ocenení na medzinárodnom filmovom a rozhlasovom festivale o gastronómii Znojemský hrozen.
Depaul Slovensko

Depaul Slovensko je nezisková organizácia poskytujúca verejnoprospešné služby pre ľudí bez domova. Depaul Slovensko je súčasťou medzinárodnej skupiny Depaul International ktorá pôsobí aj v Anglicku, Írsku, USA, Ukrajine a Francúzsku. Názov organizácie je spojený s francúzskym rímskokatolíckym kňazom a rehoľníkom Vincentom de Paulom.
Služby.
Služby Depaul sú dostupné všetkým bez žiadnych ďalších podmienok, aj ľuďom pod vplyvom alkoholu, drog, v zlom zdravotnom stave, psychicky chorí, bez dokladov, bez finančných prostriedkov a v iných životných situáciach. V zariadeniach Depaul poskytujú ľuďom bez domova stravu, nocľah, šatstvo, hygienu, ošetrenie rán, prístup k zdravotnej pomoci, sociálne poradenstvo, pomoc pri vybavení dokladov, hľadanie práce a ubytovania, riešenie dlhov, vybavenie sociálnych dávok a pomoc pri hľadaní dlhodobého riešenia vzniknutej situácie.
Projekty.
Terénne práce blahoslavenej Rozálie Rendu.
V rámci terénnych prác blahoslavenej Rozálie Rendu organizácia denne vyhľadáva a navštevuje ľudí v ich príbytkoch a na ulici a snaži sa zlepšiť ich situáciu.
Integračný projekt.
Depaul Slovensko prostredníctvom integračného projektu vyhľadáva a snaží sa sprostredkovať bývanie ľuďom bez domova.
Komunitné organizovanie.
Organizovaním podujatí, workshopov a iných akcií organizácia vytvára priestor pre stretnutia klientov, ich socializáciu a pozorovaním sa snažia odhaliť individuálne situácie ktoré sa snažia riešiť systémovo na úrovni samospráv, ministerstiev a prostredníctvom zmien v zákonoch. Zmyslom všetkých týchto činností je začlenenie ľudí ktorým organizácia pomáha naspäť do spoločnosti.
Záhradný potok

Záhradný potok je potok v regióne Zemplín na území obce Stakčín v okrese Snina v Prešovskom kraji. 
Nachádza sa v geomorfologickom celku Bukovské vrchy a geomorfologickom podcelku Bukovce. Je ľavostranným prítokom Cirochy a má dĺžku . Je vodným tokom VII. rádu. 
Prameň.
Pramení v vo východocentrálnej časti územia obce Stakčín, v lesnom extraviláne na juhozápadnom svahu vrchu Kučalata (). 
Opis toku.
Od prameňa tečie západným smerom cez lesný extravilán, veľkým oblúkom a postupne mení smer na juhozápad, západ a severozápad. Priberá viacero bezmenných prítokov a popri lese "Záhrady" a "Brište" pokračuje v západnom smere k ústiu do rieky Cirochy () ako jej ľavostranný prítok.
Pôvod názvu.
Vodný tok "Záhradný potok" na území obce Stakčín má pôvod v toponyme lesa "Záhrady", v priestore ktorého preteká. Z toponyma kombináciou s formantom "-ný" a všeobecným podstatným menom potok s významom "menší prirodzený vodný tok", bolo utvorené dvojčlenné hydronymum atributívneho typu (dvojčlenný determinatívny názov so zhodou), zložený z prídavného mena a z podstatného mena v podobe "Záhradný potok" ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku "Záhradný potok" bol štandardizovaný v roku 1990. V priestore slovenskej hydronymie potokov hydronymum "Záhradný potok" je jedinečným hydronymom (marec 2022). 
Referencie.
Národné futbalové mužstvo Amerických Panenských ostrovov

Národné futbalové mužstvo Amerických Panenských ostrovov reprezentuje Americké Panenské ostrovy na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1987. Americké Panenské ostrovy sa nikdy nekvalifikovali na Majstrovstvá sveta vo futbale alebo na Zlatý pohár CONCACAF. Národný tím patrí medzi najhoršie tímy na svete. Momentálne im patrí až 207. miesto v rebríčku FIFA.
Uhorská

Uhorská () je vrch v pohorí Moravsko-sliezske Beskydy. Leží nad obcou Klokočov, približne severozápadne od mesta Čadca. 
Poloha.
Nachádza sa v strede slovenskej časti pohoria, v geomorfologickom podcelku Zadné hory. Vrch leží v Žilinskom kraji, v okrese Čadca a zasahuje na katastrálne územie obce Klokočov. Najbližším sídlom je južne a západne ležiaca obec Klokočov. Vrch patrí do Chránenej krajinnej oblasti Kysuce. 
Opis.
Uhorská je súčasťou rázsochy, ktorá vybieha z masívu Čuboňova () v hlavnom hrebeni. Západným smerom sa nachádza Súľov () a Sulov (), severne je sedlom oddelený Čuboňov, Malý Polom () a Polomka (), východne Tyňok (), Burkov vrch () a Veľký Polom () a južným smerom Hlinené () a Javorová (). Vrch leží v povodí Kysuce; západné a južné svahy odvodňuje Predmieranka, voda z východných odteká do potoka Olešnianka. Vrcholovou časťou vedie značený chodník z Vrchpredmiera.
Výhľady.
Súvislý lesný porast vrcholovej časti neumožňuje rozhľad, no na svahoch je niekoľko horských lúk s nízkou vegetáciou. Z vhodných miest je tak vidieť okolité Moravsko-sliezske Beskydy, Javorníky a časť Turzovskej vrchoviny, pri vhodných podmienkach aj Strážovské vrchy, Malú Fatru, Oravskú Maguru, Oravské, Kysucké a Sliezske Beskydy.
Prístup.
Samotným vrcholom nevedie značený chodník, no v jeho blízkosti vedie zelená značka, ktorá pokračuje na Čuboňov.
Anguillské národné futbalové mužstvo

Anguillské národné futbalové mužstvo reprezentuje Anguillu na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1990. Anguilla sa nikdy nekvalifikovala na Majstrovstvá sveta vo futbale alebo na Zlatý pohár CONCACAF. V rebríčku FIFA im patrí momentálne až 209. miesto. Za týmto tímom je v rebríčku už iba .
Národné futbalové mužstvo Antiguy a Barbudy

Národné futbalové mužstvo Antiguy a Barbudy reprezentuje Antiguu a Barbudu na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1928. Antigua a Barbuda sa nikdy nekvalifikovala na Majstrovstvá sveta vo futbale alebo na Zlatý pohár CONCACAF. Sú členmi Karibskej futbalovej únie (CFU).
Bahamské národné futbalové mužstvo

Bahamské národné futbalové mužstvo reprezentuje Bahamy na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1967. Bahamy sa nikdy nekvalifikovali na Majstrovstvá sveta vo futbale alebo na Zlatý pohár CONCACAF. V rebríčku FIFA sú Bahamy až v tretej stovke (201. miesto).
Externé odkazy.
https://bahamasfa.net/
Barbadoské národné futbalové mužstvo

Barbadoské národné futbalové mužstvo reprezentuje Barbados na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1910. Barbados sa nikdy nekvalifikoval na Majstrovstvá sveta vo futbale alebo na Zlatý pohár CONCACAF.
Národné hnutie (Island)

Národné hnutie (isl. "Þjóðvaki") bola sociálnodemokratická politická strana, ktorá pôsobila na Islande v rokoch 19952000.
Založila ho Jóhanna Sigurðardóttir pred parlamentnými voľbami v roku 1995. Podľa prieskumov verejnej mienky malo hnutie pred voľbami výraznú podporu, avšak napokon získalo len 7,15 % platných hlasov a teda dosiahlo štyri mandáty v Althingu (parlamente). Utvorilo parlamentnú skupinu so Sociálnodemokratickou stranou ("Alþýðuflokkurinn") a podieľalo sa na sformovaní Sociálnodemokratickej aliancie ("Samfylkingin") v roku 2000. Následne bolo hnutie rozpustené.
Parvulín

Parvulín je najmenší známy proteín s prolylizomerázovou aktivitou. Katalyzuje "cis"-"trans" izomerizáciu prolínu v peptidových väzbách. Táto bielkovina má 92 aminokyselín a bola objavená v "E. coli" v roku 1994. Parvulín nemá žiadnu homológiu s väčšími prolylizomerázami, ako sú cyklofilín a FKBP, ale má spoločné štruktúrne znaky so subdoménami iných proteínov, ktoré sa účastnia prípravy sekretovaných bielkovín pre export z buniek.
Parvulín má porovnateľnú aktivitu s väčšími prolylizomerázami, keď je jeho substrátom krátky peptid, ktorý obsahuje prolín, ale má nižšiu aktivitu s biologickými substrátmi, pravdepodobne pretože väčšie molekuly majú lepšiu schopnosť viazať svoje substráty. Samotný parvulín obsahuje prolín a jeho skladanie sa dá urýchliť prítomnosťou cyklofilínu. Skladanie parvulínu môže byť i autokatalytické.
Eukaryotický homológ parvulínu, známy ako Pin1, je nutný na umožnenie prechodu z G2 fázy do M fázy v bunkovom cykle. Neprítomnosť aktivity Pin1 u ľudí bola spojená so skladaním a spracovaním prekurzorového proteínu amyloidu, ktorého produkt rozkladu je cytotoxický peptid amyloid beta, ktorý súvisí s Alzheimerovou chorobou.
Okrem Pin1 majú vyššie eukaryoty ešte dodatočný gén pre parvulín, ktorého základná sekvencia je veľmi konzervovaná u všetkých testovaných mnohobunkových organizmov, ale chýba u kvasiniek. U ľudí je lokus tohto génu na chromozóme Xq13 a kóduje dva proteíny, Par14 a Par17. Par17, ktorý sa exprimuje len u hominidov a u ľudí, je predĺžená N-koncová verzia Par14 a vzniká alternatívnou transkripčnou iniciáciou.
Tetrahydropyrán

Tetrahydropyrán (THP) je organická zlúčenina, ktorá pozostáva z nasýteného šesťčlenného kruhu, ktorý sa skladá z piatich atómov uhlíka a jedného atómu kyslíka. Je pomenovaný podľa pyránu, ktorý obsahuje dve dvojité väzby, a dá sa z neho získať pridaním štyroch vodíkových atómov. V roku 2013 bol jeho preferovaný názov podľa IUPAC zmenený na oxán. THP je bezfarebná prchavá tekutina. Deriváty THP sú však bežnejšie, než THP samotný. 2-Tetrahydropyranylové (THP-) étery vznikajú reakciou alkoholov s 3,4-dihydropyránom a bežne sa používajú ako chrániace skupiny v organickej syntéze. Tetrahydropyránový kruhový systém, teda päť uhlíkových atómov a jeden kyselíkový atóm, sú základom pyranózových cukrov, ako je napríklad glukóza.
Štruktúra a príprava.
V plynnom skupenstve existuje THP v CS symetrickej stoličkovej konformácii, ktorá má najnižiu energiu.
Jeden z bežných postupov prípravy THP v organickej syntéze je hydrogenácia 3,4-dihydropyránu pomocou Raneyho niklu.
Tetrahydropyranylové deriváty.
Aj keď THP je relatívne vzácnou zlúčeninou, tetrahydropyranylové étery sa vyskytujú v organickej syntéze bežne. Konkrétne 2-tetrahydropyranylová (THP) skupina sa využíva ako chrániaca skupina pre alkoholy. Alkoholy reagujú s 3,4-dihydropyránom, čím vznikajú 2-tetrahydropyranylové étery. Tieto étery sú odolné voči mnohým reakciám. Alkohol sa potom dá znovu obnoviť pomocou kyslo katalyzovanej hydrolýzy. Táto hydrolýza obnovuje pôvodný alkohol a 5-hydroxypentanál. THP étery odvodené od chirálnych alkoholov tvoria diastereoméry. Jednou z nevýhod týchto éterov je, že majú komplexné NMR spektrá, čo môže sťažiť analýzu.
V bežnom postupe reaguje alkohol s 3,4-dihydropyránom a kyselinou "p"-toluénsulfónovou v dichlórmetáne pri izbovej teplote.
THP étery je možné tvoriť i v podmienkach podobných Mitsunobuovej reakcii. Alkohol reaguje s 2-hydroxytetrahydropyranylom, trifenylfosfínom a dietylazodikarboxylátom (DEAD) v tetrahydrofuráne (THF).
Chrániaca skupina sa z THP éterov bežne odstraňuje pomocou kyseliny octovej v roztoku vody/THF, pomocou kyseliny "p"-toluénsulfónovej vo vode alebo pyridínium "p"-toluénsulfonátom (PPTS) v etanole.
Oxány.
Oxány sú zlúčeniny so šesťčlenným cyklickým éterovým kruhom, po vzore THP. Oxány majú jeden alebo viac uhlíkových atómov nahradených kyslíkovým atómom.
Zalužiansky potok

Zalužiansky potok je potok v regióne Malohont na území obcí Hrnčiarska Ves a Hrnčiarske Zalužany v okrese Poltár v Banskobystrickom kraji. 
Nachádza sa v geomorfologickom celku Juhoslovenská kotlina v geomorfologickom podcelku Lučenská kotlina. Je ľavostranným prítokom Suchej a má dĺžku . Je vodným tokom IV. rádu. 
Prameň.
Pramení v v juhovýchodnej časti územia obce Hrnčiarska Ves, v priestore niekdajšej samostatnej obce Veľká Suchá, dnes časti obce Hrnčiarska Ves, v poľnohospodárskom extraviláne severne od samoty "Nižný Koplalov". 
Opis toku.
Od prameňa tečie juhozápadným smerom cez poľnohosppodársky extravilán, stáča sa na juh, preteká cez osadu "Nižný Koplalov", mení smer na juhovýchod a na juh, preteká cez poľnohospodársky extravilán, v priberá bezmenný ľavostranný prítok a zároveň vteká na obecnú hranicu medzi obcami Hrnčiarska Ves a Hrnčiarske Zalužany, ktorú na krátkom úseku sleduje, ľavým brehom obmýva pole "Súdraž", pravým brehom obmýva úpätie vrchu "Vápno" s , preteká severnou časťou územia obce Hrnčiarske Zalužany, vteká do intravilánu obce a ústi v do Suchej ako jej ľavostranný prítok. 
Vodný tok "Zalužiansky potok" má jeden bezvýznamný bezmenný prítok.
Pôvod názvu.
Názov vodného toku "Zalužiansky potok" na území obcí Hrnčiarska Ves a Hrnčiarske Zalužany má pôvod v názve obce Hrnčiarske Zalužany, v priestore ktorej preteká. Z druhého komponenta názvu obce, kombináciou s formantom "-iansky" a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe "Zalužiansky potok" ako súčasť veľmi početnej skupiny názvov v slovenskej toponymii, najmä hydronymii. Najstaršia písomne doložená zmienka o výskyte názvu obce je z roka 1362 v podobe "Zalusan". 
Názov vodného toku "Zalužiansky potok" bol štandardizovaný v roku 2008.
V priestore slovenskej hydronymie potokov hydronymum "Zalužiansky potok" je jedinečným hydronymom (marec 2022). 
Referencie.
Javorková (vrch v Skorušinských vrchoch)

Javorková () je vrch v Skorušinských vrchoch. Leží nad obcou Habovka, približne juhovýchodne od Tvrdošína. 
Poloha.
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Habovka. Najbližším sídlom je na juhozápadnom úpätí ležiaca obec Habovka, severne sa nachádza Zábiedovo a západným smerom Oravský Biely Potok. 
Opis.
Javorková sa nachádza v hlavnom hrebeni pohoria, západne od Skorušiny (). Severne susedí vrch Košiare () a Ostrý vrch (), východne Javorinky (), Skorušina a Mikulovka (), južným smerom Brestová () a Sivý vrch () a západne Mních () a Biedna (). Vrch patrí do povodia rieky Orava; južnú časť hrebeňa odvodňuje Blatná do Studeného potoka, vodu zo severných častí odvádza Zábiedovčík do Oravice. Vrcholovou časťou vedie značený chodník.
Výhľady.
Plochý vrchol Javorkovej pokrýva súvislý lesný porast, neumožňujúci ucelenejší výhľad. Z miest s riedkou alebo bez vyššej vegetácie je vidieť okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malú Fatru, Oravskú Maguru, Oravské Beskydy.
Veľká cena Austrálie 2022

Veľká cena Austrálie 2022 (angl. Formula 1 Heineken Australian Grand Prix 2022), ktorá sa uskutočnila 10. apríla 2022 na pretekárskom okruhu Albert Park Circuit v Melbourne najväčšom meste Austrálie bola tretia Veľká cena sezóny 2022 Majstrovstiev sveta Formule 1. Bola to prvá Veľká cena Austrálie od roku 2019 po tom, ako boli predchádzajúce dva ročníky zrušené kvôli pandémii koronavírusu. Medzitým sa na trati vykonali rekonštrukčné práce, vďaka ktorým sa čas na kolo zrýchlil o 5 sekúnd.
Sebastian Vettel sa vrátil do kokpitu po dvoch vynechaných Veľkých cenách kvôli pozitívnemu testu na koronavírus a na Veľkej cene Austrálie absolvoval svoje prvé preteky v sezóne.
Formula 1 v týždni pred pretekmi tiež oznámila, že sa od sezóny 2023 budú konať tri Veľké ceny v Spojených štátoch amerických. K pretekom v Austine a Miami sa pridajú tretie preteky, ktoré sa uskutočnia v uliciach Las Vegas. Na rozdiel od ostatných Veľkých cien sa tieto preteky uskutočnia v sobotu.
Pred Veľkou cenou viedol Charles Leclerc v poradí jazdcov pred Carlosom Sainzom a Maxom Verstappenom, ktorý vyhral predchádzajúce preteky v Saudskej Arábii.
Priebeh kvalifikácie.
Charles Leclerc získal Pole Position pred oboma jazdcami Red Bullu Maxom Verstappenom a Sergiom Pérezom. Kvalifikácia musela byť predtým dvakrát prerušená: v prvej časti kvalifikácie kolidovali Lance Stroll a Nicholas Latifi, za čo dostal Stroll trest poklesu troch miest na štarte pretekov, a v záverečnom úseku kvalifikačných jázd havaroval Fernando Alonso v dôsledku technického problému.
Priebeh pretekov.
Jazdec tímu Ferrari Charles Leclerc vyhral preteky pred Sergiom Pérezom a Georgeom Russellom z Mercedesu. Pre Leclerca to bol prvý takzvaný Grand Slam v kariére: získal Pole Position, docielil najrýchlejšie kolo pretekov a vyhral Veľkú cenu spôsobom štart-cieľ. Pre Péreza to bolo prvé umiestnenie na stupňoch víťazov v tejto sezóne a pre Georgea Russella prvé pódium u svojho nového tímu. Max Verstappen musel v 39. kole pretekov z druhého miesta odstúpiť kvôli úniku paliva v motorovom priestore, v dôsledku čoho sa jeho monopost vznietil; požiar bol rýchlo uhasený.
Výsledky.
Kvalifikácia.
Poznámky:
Preteky.
Poznámky:
Bermudské národné futbalové mužstvo

Bermudské národné futbalové mužstvo reprezentuje Bermudy na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1928. Bermudy sa nikdy nekvalifikovali na Majstrovstvá sveta vo futbale. Na Zlatom pohári CONCACAF sa predstavili raz a to v roku 2019. Na turnaji skončili v skupine.
Externé odkazy.
https://www.bermudafa.com/
BMP

BMP môže byť:
Teri Čikoš

Terézia Čikošová, umeleckým menom Teri Čikoš (* 12. september 1999, Bratislava) je slovenská speváčka, pesničkárka, hudobná pedagogička a divadelná herečka 
Život.
Pochádza z hudobníckej rodiny. V júni 2021 zavŕšila štúdium hudobno-dramatického odboru Konzervatória, Tolstého 11, Bratislava a v súčasnosti vyučuje populárny a džezový spev a herectvo v odbore spev na Súkromnej základnej umeleckej škole, Ružová dolina 29, Bratislava. Herecky účinkovala v divadelných inscenáciách v Divadle Malá scéna STU ("Malý princ", 2016), v Divadle Nová scéna (muzikál "IAGO") a v Divadle Arteatro ("Holocaust", 2018), pričom zároveň obsadila hlavnú úlohu v rómskom muzikáli "Čhaj" pripravovanom na uvedenie v Malom koncertnom štúdiu Slovenského rozhlasu (2020).
V roku 2019 sa zúčastnila speváckej televíznej súťaže "The Voice Česko Slovensko" a singlom „Letná“ zloženým a producentsky zastrešeným jej mentorkou Janou Kirschner začala svoju profesionálnu hudobnú kariéru.
Podhrebeňový sval

Podhrebeňový sval () je trojuholníkový, priečne pruhovaný sval, ktorý zaberá väčšinu dorzálneho povrchu lopatky. Keďže patrí ku štyrom svalom ramenného pletenca, slúži ako pomocný vysúvač ramenného kĺbu a vonkajší otáčač ramenného kĺbu.
Štruktúra.
Podhrebeňový sval je pomerne veľký sval trojuholníkového tvaru, ktorého svalové zväzky sa zbiehajú do šľachy, pomocou ktorej sval vychádza z laterálnej strany podhrebeňovej jamy, . Sval prebieha k ramennému kĺbu, z ktorého sa upína v strede veľkého hrbolčeka ramennej kosti (). 
Inervácia.
Podobne ako pri nadhrebeňovom svale, do podhrebeňového svalu prichádza podlopatkový nerv, ktorý má koreňovú inerváciu v piatom a šiestom krčnom stavci (C5 a C6).
Krvenie.
Prítok krvi do svalu zabezpečuje podlopatková tepna ().
Funkcia.
Podhrebeňový sval vyvoláva vonkajšiu rotáciu ramena a zabezpečuje kontakt kĺbových plôch v ramene.
Marina Vladimirovna Ovsiannikovová

Marina Vladimirovna Ovsiannikovová, rod. Tkačuková (, rod. Ткачук "Tkačuk"; * 1978, Odesa) je ruská televízna redaktorka, ktorá sa stala známou vďaka protestu proti ruskej invázii na Ukrajine vo vysielaní federálneho Prvého kanála 14. marca 2022.
Život.
Absolvovala štúdium na Kubáňskej štátnej univerzite () a Ruskej akadémii národného hospodárstva a verejnej správy prezidenta Ruskej federácie (rus. Российская академия народного хозяйства и государственной службы при Президенте Российской Федерации "Rossijskaja akademija narodnogo chozjajstva i gosudarstvennoj služby pri Prezidente Rossijskoj Federacii"). Pracovala pre kubaňskú pobočku Všeruskej štátnej televíznej a rozhlasovej spoločnosti (rus. Всероссийская государственная телевизионная и радиовещательная компания "Vserossijskaja gosudarstvennaja televizionnaja i radioveščateľnaja kompanija").
Protest.
Počas živého vysielania spravodajskej relácie "Vremja" (rus. Время, doslova „Čas“) na Prvom kanáli 14. marca 2022 približne o 21:35 moskovského času (UTC+03:00) sa Ovsiannikovová postavila do záberu za moderátorku držiac transparent s vyobrazením ukrajinskej a ruskej vlajky a s nápisom: «No war. Остановите войну. Не верьте пропаганде. Здесь вам врут. Russians against war.» („Nie vojne. Zastavte vojnu. Neverte propagande. Klamú vám tu. Rusi proti vojne.“) Vysielanie bolo okamžite prerušené a Ovsiannikovovú zadržala polícia. Videozáznam zachycujúci incident bol odstránený aj z webu televízie.
Podľa informácií zverejnených lotyšským spravodajským portálom "Meduza" a ruskou štátnou tlačovou agentúrou TASS sa orgány činné v trestnom konaní chystajú obviniť Ovsiannikovovú z porušenia článku 20.3.3 Kódexu Ruskej federácie o správnych deliktoch zo dňa 30. decembra 2001 č. 195-FZ v znení federálneho zákona zo 4. marca 2022 č. 31-FZ, teda z „verejného činu smerujúceho k znevažovaniu použitia Ozbrojených síl Ruskej federácie s cieľom ochrániť záujmy Ruskej federácie, jej občanov, zachovania medzinárodného mieru a bezpečnosti“, za ktorý jej hrozí trest odňatia slobody vo výmere až 15 rokov.
Ovsiannikovová ešte pred svojím výstupom prostredníctvom ľudskoprávneho kanálu "OVD-Info LIVE" na sociálnej sieti Telegram zverejnila video, v ktorom objasnila motívy svojho činu:
Mirebeau-sur-Bèze

Mirebeau-sur-Bèze môže byť:
Genesia

Genesia () bola starogrécka verejná slávnosť na počesť mŕtvych. 
V starovekých Aténach sa pri hroboch konali rôzne obrady, a to tretí, deviaty, tridsiaty deň po pohrebe a pri každoročnej príležitosti sviatku Genesia, ktorý sa podľa atického kalendára oslavoval 5. boédromióna. Hrobku bolo tiež dôležité navštevovať pri rôznych výročiach. Obzvlášť dôležité boli návštevy syna alebo adoptovaného dediča. Hrobka sa ozdobila vencami, farebnými stuhami a ľudia tam zanechali obetované jedlo, nápoje, olej a vodu. Typickým obetným darom bol zeler (selinion). Približne od roku 600 pred Kr. sa ako dar do hrobu objavuje lékythos a v rokoch 470 až 410 pred Kr. sa stal najobľúbenejším darom pre mŕtvych v Aténach. V klasickom období i ženy často navštevovali hroby svojich predkov s obetnými darmi.
Genesie sa oslavovali najmä v archaickom období (asi 800 - 500 pred Kr.). Zachovalo sa však len málo písomných zdrojov o tomto sviatku, ktorý sa praktizoval hlavne v Aténach. Počas Solónových reforiem sa pravdepodobne posilnil ich verejný kult reorganizáciou zo súkromných kultov za mŕtvych predkov a určil sa pevný dátum tohto sviatku v kalendári.
Otázkou je, či sa aj potom okrem verejného sviatku konali i súkromné Genesie, ktoré sa mohli oslavovať napr. v pamätných dňoch smrti jednotlivca alebo možno jeho narodenín. Ak by sa konal iba jediný verejný obrad, ľudia by si v ten istý deň, t. j. 5. boédromióna spoločne spomenuli na svojich mŕtvych pri hrobkách. Na druhej strane verejný obrad mohol koexistovať so súkromnými obradmi, ktoré sa konali počas celého roka. Zdá sa, že počas helénskeho obdobia (t. j. po roku 400 pred Kr.) sa Genesia prestala oslavovať. Predpokladá sa, že sa s rozšírením orientálnych kultov v Grécku oslavovala čoraz menej až nakoniec zanikla.
Malý oblý sval

Malý oblý sval () je priečne pruhovaný sval pretiahnutého tvaru, ktorý je jeden zo štyroch svalov ramenného pletenca.
Štruktúra.
Malý oblý sval je menší sval, ktorý je typický pre svoj pretiahnutý tvar. Rozprestiera sa pri laterálnom okraji lopatky, z kade tiež vychádzajú jeho svalové zväzky. Sval tvorí zaoblené bruško, ktoré je od podhrebeňového svalu oddelené fasciou, ďalej sval pokrýva deltový sval. Smeruje šikmo nahor cez kĺbové puzdro ramenného kĺbu, s ktorého prednou plochou splýva. Spolu s nadhrebeňovým a podhrebeňovým svalom sa upína k veľkému hrbolčeku ramennej kosti ().
Inervácia.
Do malého oblého svalu prichádza podramenný nerv, ktorý má koreňovú inerváciu v piatom krčnom stavci (C5).
Funkcia.
Funkcia je rovnaká ako pri podhrebeňovom svale, vyvoláva vonkajšiu rotáciu ramena a zabezpečuje kontakt kĺbových plôch v ramene.
Mikulovka

Mikulovka () je vrch v Skorušinských vrchoch. Leží nad obcou Habovka, približne juhovýchodne od Tvrdošína. 
Poloha.
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Habovka. Najbližšími sídlami sú na juhozápade ležiace obce Habovka a Zuberec, severozápadne sa nachádza Zábiedovo a severne Brezovica. 
Opis.
Mikulovka sa nachádza v hlavnom hrebeni pohoria, západne od Skorušiny (). Severne susedí vrch Javorinky () a Ostrý vrch (), východne Skorušina a Osobitá (), južným smerom Mačacie diery (), Brestová () a Sivý vrch () a západne Javorková () a Mních (). Vrch patrí do povodia rieky Orava; južnú časť hrebeňa odvodňuje Blatná do Studeného potoka, vodu zo severných častí odvádza Zábiedovčík do Oravice. Vrcholovou časťou vedie značený chodník.
Výhľady.
Súvislý lesný porast neumožňuje ucelenejší výhľad. Z miest s riedkou vegetáciou je ojedinele vidieť okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malú Fatru, Oravskú Maguru, Oravské Beskydy.
Národné futbalové mužstvo Bonaire

Národné futbalové mužstvo Bonaire reprezentuje Bonaire na medzinárodných futbalových akciách, ako je Zlatý pohár CONCACAF a Karibský pohár. Bonaire nie je členom FIFA a tak sa nemôže zúčastniť kvalifikácii na Majstrovstvá sveta ani iných súťaží pod hlavičkou FIFA.
História.
Futbalový zväz bol založený v roku 1960 ale členom CONCACAF sa stali až v roku 2014. Do roku 2010 boli súčasťou reprezentácie . V kvalifikáciách na Zlatý pohár CONCACAF sa môžu zúčastňovať od roku 2015.
Národné futbalové mužstvo Britských Panenských ostrovov

Národné futbalové mužstvo Britských Panenských ostrovov reprezentuje Britské Panenské ostrovy na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1974. Britské Panenské ostrovy sa nikdy nekvalifikovali na Majstrovstvá sveta vo futbale ani na Zlatý pohár CONCACAF. Národný tím patrí medzi najhoršie tímy čo sa týka rebríčka FIFA. Nachádzajú sa na 208. mieste.
Javorinky (vrch v Skorušinských vrchoch)

Javorinky () je vrch v Skorušinských vrchoch. Leží nad obcou Brezovica, približne (juho)východne od Tvrdošína. Lokalitou prechádza Medzinárodná diaľková turistická trasa E3.
Poloha.
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Brezovica. Najbližšími sídlami sú severne ležiaca Brezovica, západne situované Zábiedovo a juhozápadne ležiaca Habovka. 
Opis.
Vrch Javorinky sa nachádza v rázsoche, ktorá vybieha severozápadne z masívu Skorušiny (). Severným smerom vedie vetva na Ostrý vrch (), západným pokračuje bočný hrebeň na Košiare (), južne susedí Mikulovka () a Javorková () a východne leží Skorušina, Brezový vrch () a Vajdovka (). Oblasť patrí do povodia rieky Orava a jej čiastkového povodia Oravice, kde vodu zo severných svahov odvádza potok Brezovica a Trsteník a z južných potok Zábiedovčík. Vrcholom vedie značený chodník z Trstenej na Skorušinu.
Výhľady.
Vrcholovú časť pokrýva súvislý lesný porast, ktorý neumožňuje ucelenejší výhľad. Z miest s riedkou vegetáciou a horských lúk na hrebeni je možné vidieť okolité vrchy Skorušinských vrchov a Západných Tatier, no tiež Oravské Beskydy, Oravskú Maguru, Malú Fatru a Chočské vrchy.
Curaçajské národné futbalové mužstvo

Curaçajské národné futbalové mužstvo reprezentuje Curaçao na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Prvý futbalový zväz bol založený v roku 1921. Neskôr bolo Curaçao súčasťou Holandských Antíl do roku 2010. Po rozpustení Holandských Antíl sa Curaçao stalo nástupcom Holandských Antíl a ihneď sa stali členmi FIFA aj CONCACAF. Ako samostatná krajina sa nikdy nekvalifikovali na Majstrovstvá sveta vo futbale. Na Zlatom pohári CONCACAF sa predstavili dvakrát v roku 2017 a 2019.
9K33 Osa

9K33 Osa (; v kóde NATO: SA-8 Gecko) je sovietsky samohybný protilietadlový raketový komplet. Je určený na na likvidáciu vrtuľníkov, taktických lietadiel i iných strojov a križujúcich striel až do rýchlosti 1 800 km/h.
Vznik a vývoj.
Sovietska armáda požadovala vysoko mobilný systém, ktorý by mal integrované všetky svoje komponenty zahŕňajúce radar, komunikačné, navigačné prostriedky, kontrolné systémy, počítače a ďalšie zariadenia v jednom vozidle. Na systéme sa začalo pracovať v roku 1960. a projekt niesol kódové označenie "Osa". V úvode išli práce na vývoji veľmi pomaly a v roku 1962 sa projekt stále nachádzal ešte len v experimentálnej fáze. Najväčšou výzvou celého projektu bol vývoj rakiet, za ktorý bol zodpovedný Tušinský strojársky závod. Tento závod nedodržal stanovené termíny, preto bola vývojom v roku 1964 poverená konštrukčná kancelária OKB-2 pod vedením P.D. Grušina. OKB-2 dokázala dielo úspešne dokončiť do konca 60. rokov. Testy nového raketového systému prebiehali od marca 1970 do februára 1971 a dňa 4. októbra 1971 bola 9K33 Osa zavedená do služby.
Popis.
Protilietadlový systém 9K33 Osa pozostáva z:
1. bojového vozidla 9A33B s prostriedkami prieskumu, navádzania a odpaľovania, vybaveného štyrmi protilietadlovými riadenými strelami 9M33,
2. prepravno-nakladacieho vozidla 9T217B s ôsmimi raketami,
3. prostriedkov ovládania a údržby namontovaných na vozidlách.
Vozidlo 9A33B je trojnápravové a má hmotnosť 17,5 tony, je dlhé a vysoké . Jeho posádku tvorí 5 vojakov. Pohon zaisťuje dieselový motor D20K300 s výkonom 300 koní. Mohlo vyvinúť maximálnu rýchlosť 80 km / h, operačný dosah predstavoval 500 km. Radar na detekciu cieľov, umiestnený na bojovom vozidle, dokázal zachytiť ​​dobové stíhacie lietadlo letiace vo výške 5000 m na vzdialenosť 40 km (vo výške 50 m len na 27 km). Na vozidle je ešte jeden radar, ktorý dokáže sledovať vzdušný cieľ vo výške 5000 m na vzdialenosť 23 km a vo výške 50 m na vzdialenosť 14 km. Komplex zabezpečuje ničenie cieľov letiacich rýchlosťou 300 m/s vo výškach 200-5000 m na vzdialenosť od 2,2-3,6 do 8,5-9 km. Pravdepodobnosť zasiahnutia cieľa typu F-4С jednou raketou, vypočítaná z výsledkov modelovania a bojových štartov rakiet, bola vo výške 50 m na úrovni 0,35-0,4 a pri nadmorskej výške viac ako 100 m sa zvýšila na 0,42-0,85. Vozidlo môže byť v ruskej armáde prepravované letecky pomocou lietadla Il-76 alebo po železnici.
Výzbroj tvorili rakety 9M33, 9M33M1, 9M33M2 alebo 9M33M3. Celkovo vyrobených 1 200 kusov tohto raketového kompletu.
Protilietadlový systém mal niekoľko verzií. Prvý modernizovaný variant 9K33M1 Osa bol zavedený v Sovietskom zväze v roku 1973. Bol vybavený 2-4 raketami M33 s minimálnym účinným dostrelom 1500 a maximálnym 12000 metrov. 
Ďalšiu verziu predstavovala 9K33M2 Osa-AK, zavedená do výzbroje o štyri roky neskôr. Bola vybavená radarom Land Roll, jeho výbavu tvorilo 6 rakiet, ktoré boli uložené vo vzduchotesných kontajneroch po troch.
Variant 9K33M3 Osa-AKM uzrel svetlo sveta na začiatku 80. rokov. Vychádza z predchádzajúcej verzie Osa-Ak, pričom na ňom bolo vykonaných niekoľko úprav.
Baltimorova klasifikácia vírusov

Baltimorova klasifikácia je systém používaný na klasifikáciu vírusov na základe typu ich genetickej informácie, resp. spôsobu syntézy mRNA (ktorá je translatovaná na ribozómoch hostiteľskej bunky). Autorom systému je David Baltimore.
Skupiny.
Existuje 7 hlavných skupín vírusových genómov:
Dominické národné futbalové mužstvo

Dominické národné futbalové mužstvo reprezentuje Dominiku na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1970. Dominika sa nikdy nekvalifikovala na Majstrovstvá sveta vo futbale ani na Zlatý pohár CONCACAF. V rebríčku FIFA im patrí 183. miesto.
Národné futbalové mužstvo Dominikánskej republiky

Národné futbalové mužstvo Dominikánskej republiky reprezentuje Dominikánsku republiku na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1954. Dominikánska republika sa nikdy nekvalifikovala na Majstrovstvá sveta vo futbale ani na Zlatý pohár CONCACAF. V rebríčku FIFA im patrí 153. miesto.
Externé odkazy.
https://www.fedofutbol.do/
Cygnus OB2

Cygnus OB2 je OB asociácia, v ktorej sa nachádzajú niektoré z najhmotnejších a najžiarivejších známych hviezd, vrátane žiarivej modrej premennej Cyg OB2 #12. Jej súčasťou je aj jedna z najväčších známych hviezd NML Cygni. Asociácia Cygnus OB2 patrí do väčšej oblasti tvorby hviezd známej ako Cygnus X, ktorá je jedným z najžiarivejších objektov na oblohe v rádiových vlnových dĺžkach. Asociácia je vzdialená približne 5 120 svetelných rokov (1 570 parsekov) od Zeme v súhvezdí Labuť.
Mladá asociácia je jednou z najväčších známych v Galaxii a zároveň zdanlivo najväčšia na severnej hviezdnej pologuli, pričom niektorí autori ju predtým klasifikovali ako mladú guľovú hviezdokopu podobnú hviezdokopam vo Veľkom Magellanovom mraku. Dnes sa však považuje za masívnu hviezdnu asociáciu s nízkou hustotou.
Hoci je Cygnus OB2 viac ako desaťkrát hmotnejšia ako Veľká hmlovina v Orióne, ktorú možno ľahko vidieť voľným okom, Cygnus OB2 je ukrytá za mohutným prachovým mrakom známym ako Trhlina v Labuti, ktorá zahaľuje mnohé hviezdy asociácie. To znamená, že napriek jej veľkým rozmerom je ťažké určiť jej skutočné vlastnosti. Odhadovaný počet veľmi hmotných hviezd spektrálneho typu O sa pohybuje od 50 do 100 a ich celková hmotnosť je približne (4 – 10) alebo 3 hmotnosti Slnka.
Nedávne prieskumy od rádiových po röntgenové vlnové dĺžky intenzívne pozorovali oblasť, aby sa lepšie porozumelo tomu, prečo tu hviezdy a planét vznikajú v takom veľkom rozsahu. Tieto štúdie zahŕňajú pozorovania s röntgenovým observatóriom Chandra, Spitzerovým vesmírnym ďalekohľadom, Herschelovým vesmírnym ďalekohľadom a na observatóriu Gran Telescopio Canarias. Čo sa týka nedávnych pozorovaní, prebiehajú posledné fázy procesu fotoablácie, ktorý zachytáva miesto, kde sa vytvorili najväčšie hviezdy a vyčistili okolitý materiál z oblasti.
Predchodca hviezdy BD+43°3654 mohol byť v minulosti členom Cygnus OB2. Dve dvojhviezdy sa v asociácii zrazili a spojili a vznikla hviezda BD+43°3654, ktorá bola vymrštená z hviezdnej asociácie spolu s dvomi ďalšími hviezdami. Významní členovia asociácie sú často označovaní číslami: napríklad Schulte 12, VI Cygni 12 alebo Cygnus OB2 #12. Čísla boli prvýkrát použité v objavenom materiáli z roku 1953, kde bolo očíslovaných 11 „modrých obrov“. 12. hviezda (Cyg OB2 #12) bola pridaná v roku 1954 a osem ďalších krátko potom. Schulte sám zachoval už zverejnené čísla a mnohé ďalšie pridal pri štúdiu asociácie, ktorú nazval VI Cygni.
Národné futbalové mužstvo Francúzskej Guyany

Národné futbalové mužstvo Francúzskej Guyany reprezentuje Francúzsku Guyanu na medzinárodných futbalových akciách, ako je Zlatý pohár CONCACAF. Francúzska Guyana nie je členom FIFA a tak sa nemôže zúčastňovať kvalifikácii na Majstrovstvá sveta vo futbale.
História.
Futbalový zväz bol založený v roku 1962 no členom CONCACAF sa stali až v roku 2013. Ako francúzsky department sú neoddeliteľnou súčasťou Francúzska a tak sa Guyana nemôže zúčastňovať na turnajoch pod hlavičkou FIFA. Bernard Lama a Florent Malouda sú dvaja hráči narodení vo Francúzskej Guyany, ktorý reprezentovali . Lama vyhral s Francúzskom Majstrovstvá sveta vo futbale 1998 a Majstrovstvá Európy vo futbale 2000, Malouda hral s Francúzskom na MS 2006. Francúzska Guyana sa predstavila na Zlatom pohári CONCACAF 2017 na turnaji skončili v skupine.
Grenadské národné futbalové mužstvo

Grenadské národné futbalové mužstvo reprezentuje Grenadu na medzinárodných futbalových akciách, ako sú Majstrovstvá sveta a Zlatý pohár CONCACAF. 
História.
Futbalový zväz bol založený v roku 1924. Grenada sa nikdy nekvalifikovala na Majstrovstvá sveta vo futbale. Na Zlatom pohári CONCACAF sa predstavili trikrát v rokoch 2009, 2011 a 2021, vo všetkých prípadoch skončili v skupine.
Externé odkazy.
https://www.grenadafa.com/
Veľká cena Turecka 2021

Veľká cena Turecka 2021 (angl. Formula 1 Rolex Turkish Grand Prix 2021), boli preteky Formule 1, ktoré sa konali dňa 10. októbra 2021 na okruhu Istanbul Park Circuit v meste Tuzla, neďaleko od tureckej metropoly Istanbul. Bola to 16. Veľká cena sezóny 2021 a celkovo deviata Veľká cena Turecka. Preteky nahradili Veľkú cenu Singapuru, ktorá sa mala konať tento víkend, ale bola zrušená kvôli prísnym obmedzeniam vstupu do krajiny v dôsledku pandémie koronavírusu.
Valtteri Bottas z tímu Mercedes vyhral preteky pred oboma pilotmi tímu Red Bull, Maxom Verstappenom a Sergiom Pérezom.
Výsledky.
Kvalifikácia.
Poznámky:
Preteky.
Poznámky:
Referencie.
Národné futbalové mužstvo Guadeloupe

Národné futbalové mužstvo Guadeloupe reprezentuje Guadeloupe na medzinárodných futbalových akciách, ako sú Zlatý pohár CONCACAF a Karibský pohár.
História.
Futbalový zväz vznikol v roku 1958. Plnohodnotným členom CONCACAF sa stal až v roku 2013 predtým boli pridruženým členom. Guadeloupe sa nemôže zúčastňovať kvalifikácii na Majstrovstvá sveta vo futbale keďže nie sú členom FIFA. Na Zlatom pohári CONCACAF sa predstavili štyrikrát. Najväčší úspech je semifinále na Zlatom pohári CONCACAF 2007.
Švédska doska

Švédska doska je druh keramického obkladu imitujúci neomietnuté tehlové murivo, vo farebnej škále ﻿pozostávajúcej zo sýtejších tehlových zemitých farieb, s prevahou ﻿hnedej, tehlovo červenej a oranžovej. 
Obklad sa nachádza napríklad v exteriéri a interiéri budovy Slovenského rozhlasu v Bratislave.
Cukrík (Pezinok)

Cukrík (iné názvy: Cukrmandel, Koník, Koniklec) (324 m n. m.) je vrch v Malých Karpatoch. Leží nad mestom Pezinok neďaleko štôlne Sirková.
Nachádza sa tu ohnisko a je známym turistickým miestom miestnych ľudí.
Zénodóros

Zénodóros () môže byť:
Blatná (vrch v Skorušinských vrchoch)

Blatná () je vrch v Skorušinských vrchoch. Leží nad osadou Oravice, približne východne od Tvrdošína. Lokalitou prechádza Medzinárodná diaľková turistická trasa E3.
Poloha.
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Vitanová a mesta Tvrdošín (Oravice). Najbližšími sídlami sú na východnom úpätí ležiace Oravice, miestna časť Tvrdošína, severným smerom sa nachádza Vitanová, Čimhová, Liesek a Brezovica a západným smerom Zábiedovo a Habovka. 
Opis.
Vrch Blatná sa nachádza v rázsoche, ktorá vybieha východným smerom zo Skorušiny (). Východným smerom sa nachádza Krúpová () a Oravická Magura (), severným Vajdovka () a Brezový vrch (), západným Skorušina, Javorinky () a Mikulovka () a južným mohutná Osobitá (). Oblasť patrí do povodia rieky Orava a jej čiastkového povodia Oravice; južnú časť odvodňuje potok Bystrá, severnú Čierny potok. Vrcholom vedie značený chodník z Oravíc na Skorušinu.
Výhľady.
Vrcholovú časť Blatnej pokrýva súvislý lesný porast, ktorý neumožňuje rozhľad. Z miest s riedkou vegetáciou je možné vidieť okolité vrchy Skorušinských vrchov a Západných Tatier, no tiež časť Oravských Beskýd.
Haitské národné futbalové mužstvo

Haitské národné futbalové mužstvo reprezentuje Haiti na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1904. Haiti sa raz kvalifikovali na Majstrovstvá sveta vo futbale a to v roku 1974. Na turnaji v ťažkej skupine skončili na poslednom mieste zo skóre 2:14. Sú jedným zo štyroch karibských tímov (Jamajka, Trinidad a Tobago, ) ktoré si zahrali na MS. Na Zlatom pohári CONCACAF sa predstavili 14-krát. Na konte majú aj víťazstvo na Majstrovstvách vo futbale krajín CONCACAF 1973. Haiti sa v roku 2016 sa predstavilo aj na 100. výročiu Copa América.
Zápasy Haiti na Majstrovstvách sveta vo futbale 1974:
 (1:3), (0:7), (1:4)
Externé odkazy.
https://www.fifa.com/about-fifa/associations/HAI
Guyanské národné futbalové mužstvo

Guyanské národné futbalové mužstvo reprezentuje Guyanu na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1904. Guyana sa nikdy nekvalifikovala na Majstrovstvá sveta vo futbale. Na Zlatom pohári CONCACAF sa predstavili raz a to v roku 2019. V rebríčku FIFA je Guyana na 173. mieste.
Národné futbalové mužstvo Kajmaních ostrovov

Národné futbalové mužstvo Kajmaních ostrovov reprezentuje Kajmanie ostrovy na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1966. Kajmanie ostrovy sa nikdy nekvalifikovali na Majstrovstvá sveta vo futbale ani na Zlatý pohár CONCACAF. V rebríčku FIFA im patrí 195. miesto.
Kubánske národné futbalové mužstvo

Kubánske národné futbalové mužstvo reprezentuje Kubu na medzinárodných futbalových akciách, ako sú Majstrovstvá sveta a Zlatý pohár CONCACAF.
História.
Futbalový zväz bol založený v roku 1924. Kuba sa raz predstavila na Majstrovstvách sveta a to v roku 1938 vo Francúzsku. Na turnaji, ktorý sa hral vo formáte play-off sa Kuba dostala do štvrťfinále. V osemfinále zdolali s ktorým muselo odohrať opakovaný zápas. Prvý zápas skončil 3:3 po predĺžení a keďže vtedy neexistoval penaltový rozstrel zápas sa musel opakovať. Opakovaný zápas Kuba vyhrala 2:1 a postúpila do štvrťfinále. Vo štvrťfinále narazili na , ktoré im udelilo vysokú prehru 0:8. dostala do štvrťfinále. Na Zlatom pohári CONCACAF sa predstavili jedenásťkrát. Najvyššie umiestnenie je 4. miesto v roku 1971.
Stratoneikos z Tenedosu

Stratoneikos () bol olympijský víťaz v behu na dve stadiá v 4. storočí.
Aurélios Stratoneikos, rodák z maloázijskeho Tenedosu, bol na 278. olympijských hrách v roku 333 korunovaný olivovým vencom za víťazstvo v diaulu. 
Stratoneika medzi olympijských víťazov staroveku zaradil nemecký klasický filológ a historik Joachim Ebert po výskume nových ešte nepublikovaných nápisov (SEG 48:553, Olympia. List of Olympic victors, after 385 A.D.) hlavne z vedeckej publikácie "Supplementum Epigraphicum Graecum" (publikácie gréckych nápisov a štúdií známych dokumentov.)
Joseph Fesch

Joseph Fesch (* 3. január 1763, Ajaccio† 13. máj 1839, Rím) bol francúzsky kardinál, arcibiskup lyonský, nevlastný strýko Napoleona I.
Život.
Pôvod.
Joseph Fesch bol synom švajčiarskeho armádneho kapitána vo francúzskych službách, ktorý sa roku 1757 oženil s vdovou Ramolinovou, babičkou Napoleona Bonaparte. Ich syn Joseph bol teda nevlastným bratom Napoleonovej matky Letizie.
Mladosť.
Študoval v Aix-en-Provence teológiu, ale v čase revolúcie prešiel do civilnej sféry a venoval sa armádnej administratíve. V roku 1796, pri prvom talianskom ťažení svojho synovca Napoleona Bonaparte, ho Napoleon vymenoval armádnym komisárom, ale tejto funkcie sa musel pre podozrenie z nezákonného obohacovania vzdať. Vrátil sa k duchovnej službe a stal sa dekanom v Bastii.
Arcibiskup a kardinál.
Roku 1802 bol menovaný arcibiskupom v Lyone a roku 1803 kardinálom a francúzskym vyslancom pápežského stolca. V roku 1804 sprevádzal pápeža Pia VII. ku korunovácii Napoleona do Paríža, kde v predvečer ceremoniálu celebroval cirkevný sobáš Napoleona a Joséphine de Beauharnais. V čase cisárstva bol veľkoalmužníkom ríše, grófom a senátorom. V roku 1806 bol zvolený za francúzskeho prímasa. Predsedal koncilu francúzskeho duchovenstva v Paríži roku 1810 a verejne sa rozhodol zastať pápeža v jeho spore s Napoleonom, následkom čoho potom žil vo vnútornom exile v Lyone. Roku 1814 utiekol so svojou sestrou Letiziou do Ríma. Po návrate Napoleona z Elby sa nakrátko vrátil do Paríža a bol menovaný pairom. Po bitke pri Waterloo opäť rýchlo emigroval do Ríma; tam žil úplne v súkromí, sústavne študoval vedy a umenia, obklopený len svojou preslávenou zbierkou umeleckých diel. Požiadavku francúzskej vlády, aby sa vzdal úradu arcibiskupa lyonského rozhodne odmietol, ale úrad de facto nevykonával. Časť svojej svetoznámej zbierky obrazov, ktorá pozostávala z viac než 20 000 diel, odkázal mestám Ajaccio a Lyon, zvyšok bol po jeho smrti vydražený.
Mikaela Shiffrinová

Mikaela Pauline Shiffrinová (* 13. marec 1995, Vail, Colorado, USA) je americká lyžiarka Svetového pohára, ktorá sa špecializuje najmä na točivé disciplíny ako slalom a obrovský slalom. Stala sa celkovou víťazkou Svetového pohára, olympijskou víťazkou a svetovou šampiónkou v slalome a štvornásobnou víťazkou Svetového pohára v disciplíne slalom. Shiffrinová je najmladšou slalomovou šampiónkou v olympijskej lyžiarskej histórii, v 18 rokoch a 345 dní.
Majstrovstvá sveta - výsledky.
Shiffrinová pretekala na jej prvých Majstrovstvách sveta v 2013 v Schladmingu v Rakúsku, a skončila šiesta v obrovskom slalome v Planai. Dva dni neskôr v slalome, vyhrala majstrovský titul v 17 rokoch. 
Olympijské výsledky.
Vďaka víťazstvu v slalome na Zimných olympijských hrách 2014 v Soči v Rusku, Shiffrinová viedla po prvom kole a takmer spadla v druhom, ale nakoniec dosiahla víťazstvo v lyžiarskom stredisku Roza Chutor. Tri týždne pred jej devätnástimi narodeninami sa stala najmladšou šampiónkou v slalome v Olympijskej histórii. Tri dni skôr, skončila piata v obrovskom slalome.